Kentauras (asteroidas)
Kentauras – mažasis Saulės sistemos kūnas, judantis orbita aplink Saulę tarp Jupiterio ir Neptūno bei kertantis bent vienos iš šių planetų orbitą. Kadangi kentaurai kerta dujinių milžinių orbitas, jų pačių orbitos dažniausiai yra nestabilios bei trunka apie kelis milijonus metų. Yra atrastas bent vienas kentauras (514107 Kaʻepaokaʻawela), turintis stabilią, tačiau atgalinio judėjimo, orbitą. Kentaurai įprastai turi kokių nors asteroidų ar kometų savybių. Kentaurai taip pavadinti pagal graikų mitologijos būtybes kentaurus. Stebėjimo šališkumas didelių objektų atžvilgiu apsunkina bendrą kentaurų skaičiaus nustatymą. Didesnių nei 1 km diametro kentaurų skaičius Saulės sistemoje svyruoja nuo 44 000 iki daugiau nei 10 000 000. Pirmąjį kentaurą 944 Hidalgą atrado Reaktyvinio judėjimo laboratorija 1920 m. Tačiau iki pat 1977 m. atrasto 2060 Širono kentaurai nebuvo vadinami kaip atskiri dangaus kūnai. Didžiausias kentauras, atrastas 1997 m., yra 10199 Charikla. Jis turi savo žiedų sistemą ir yra 260 kilometrų diametro Nei vienas kentauras nėra nufotografuotas iš arti, tačiau manoma, kad Saturno palydovas Febė yra iš Koiperio juostos įtrauktas kentauras. Spėjama, kad nykštukinė planeta Cerera taip pat galėjo būti kentauras.